Honkajoki

## Aarne Honkajoki

"Sotamies Honkajoki A, A ykkönen, ensimmäinen A tarkoittaa etunimeä Aarne, toinen A ja ykkönen tarkoittaa kuntoisuusluokkaa, ilmoittautuu täydennysmiehenä herra luutnantin joukkueeseen." (Juho Milonoff Honkajokena vuoden 2017 elokuvassa Tuntematon sotilas)

## Henkilötiedot

### Asuinpaikka

omien sanojensa mukaan "varttunut mieheksi eri puolilla Suomea, sillä elää hyvin liikkuvaa elämää"

## Muita tietoja

### Pituus

N/A, Väinö Linnan mukaan kuitenkin "kookaskasvuinen"

### Näyttelijät

Tarmo Manni (Tuntematon sotilas, 1955), Timo Virkki (Tuntematon sotilas, 1985), Juho Milonoff (Tuntematon sotilas, 2017)

> *Ihmetellen he katselivat ensimmäisenä tullutta sotamiestä. Hän oli kookaskasvuinen, kolmissakymmenissä oleva mies, jolla oli pitkä hevosennaama ja siinä isot, totisina tuijottelevat silmät. Heidän ihmettelynsä varsinainen aiheuttaja oli kuitenkin miehen olalla riippuva kaaripyssy.*
>
>

Sotamies **Aarne Honkajoki** tulee täydennysmiehenä luutnantti Koskelan kolmannen joukkueen ensimmäiseen puolijoukkueeseen vuoden 1942 kesällä.

## Rooli

Honkajoki on hyvin sarkastinen, mutta sivistynyt sotilas, joka saapuu Koskelan korsuun täydennysmiehenä pitäen vakuuttavan ja pitkän puheen itsestään. Käy ilmi, että Honkajoki harrastaa myös keksintöjä, eritoten ikiliikkujia.

Honkajoki joutuu puhuttuaan palvelustovereilleen ohi suunsa kapteeni Lammion puhutteluun, jossa kapteeni kertoo Honkajoen olevan "syöpäläinen", ja "täi, joka viihtyy liassa". Honkajoki ei kuitenkaan välitä Lammion puheista, ja vastaa niihin hyvin naljailevasti.

Honkajoki on eräs harvoja henkilöhahmoja, joka selviää sodasta.

## Trivia

* Honkajoki ei puhu mitään murretta, vaan lähinnä täysin puhdasta kirjakieltä rooliinsa sopivasti monimutkaisin sanankääntein.
* Kesällä 1944 Honkajoki liittyy muutamaksi päiväksi rintamakarkurien matkaan, mutta palaa takaisin joukkueeseensa eksyttyään tovereistaan.

## Sitaatteja

> "Herra luutnantti. Sotamies Honkajoki A, A ykkönen, ensimmäinen A tarkoittaa etunimeä Aarne, toinen A ja ykkönen tarkoittaa kuntoisuusluokkaa, ilmoittautuu täydennysmiehenä herra luutnantin joukkueeseen. Palvellut aikaisemmin viidennenkymmenennen jalkaväkirykmentin toisessa konekiväärikomppaniassa, haavoituttuaan ollut sotasairaalassa josta HTK:n kautta komennettu tänne, ja ilmoittautuu täten uudelleen sotilastehtäviin, vakaasti päättäneenä uhrata oman sekä sotasairaalassa pullosta saamansa veripalvelun veren isänmaan ja kansansa vapauten hyväksi."
>
>

(Honkajoki esitellessään itsensä Koskelalle)

> ”Koska on jo myöhä, lienee paikallaan lukea rukous tällekin majalle.
>
>

> Varjele meitä vihollisen juonilta ja ennen kaikkea hänen tarkka-ampujiltaan sekä suorasuuntaustykeiltään. Muona-annos saisi myöskin olla jonkin verran suurempi, mikäli sinulla vielä on käyttämättömiä varastoja lastesi tarpeisiin. Anna siedettäviä ilmoja, että asiaasi vartioiden olisi hauskempi seisoa vartiossa. Kuutamot öisin olisivat tervetulleita jännityksen lieventämiseksi sekä vähien valorakettivarastojen säästämiseksi. Suojele kaikkia partiomiehiä, vartiomiehiä, merenkulkijoita ja hevosmiehiä, mutta tykkimiehistä ei ole niin suurta lukua. Suojele ylipäällikköä ja yleisesikunnan päällikköä sekä pienempiäkin kihoja sikäli kuin sinulta aikaa riittää. Suojele armeijakunnan komentajaa, divisioonan komentajaa, pataljoonan komentajaa sekä erikoisesti konekiväärikomppanian päällikköä.
>
>
>
> Ja lopuksi yleensä ja erikseen:
>
> varjele noita Suomen herroja, etteivät ne toista kertaa löisi päätänsä Karjalan mäntyyn.
>
>
>
>
> Amen."
>
>

(Honkajoki rukoillessaan naapuritukikohdan korsussa)

> "Yksi toivo minulla vielä on. Kunpa sota loppuisi ja pääsisi isoon taloon sonniksi."
>
>

(Honkajoki, Vanhalalle)

> "Iskuryhmä Vanhala. Loistava suoritus. Synnyinmaa ei unohda teitä."
>
>

(Honkajoki, Vanhalalle)